Lill Sofie Wilsberg

Lily Löwe (født Lill Sofie Stub Eriksson Wilsberg i 1995), er en norsk rockevokalist, låtskriver og stylist fra Eidskog. Hun deltok i Melodi Grand Prix 2022 med låten «Bad Baby».

Bakgrunn 
Wilsberg vokste opp på Skotterud i Eidskog i Innlandet, men flyttet til Oslo etter videregående. Der satset hun på musikk, hovedsakelig melodisk hardrock, men også innen sjangere som metal med innslag av pop og punk. Hennes musikalske forbilder er blant andre Rammstein og Lady Gaga.  

I tillegg til musikken jobber Wilsberg også som kostymedesigner, sminkør og stylist. Hun har medvirket i produksjonen av en rekke film- og tv-produksjoner, blant andre NRK-serien Rådebank. For Rådebank ble hun nominert til både Gullruten 2021 og Gullruten 2022 i klassen beste kostyme. 

I januar 2022 ble hun kunngjort som deltaker i Melodi Grand Prix. Der skal hun delta i delfinale 2 lørdag 22. januar 2022 med låten «Bad Baby» som hun har skrevet sammen med Wig Wam- og Dream Police-gitarist Trond Holter og Victoria Land. Som støtteband har hun med seg Holter, Marius Viken (trommer) og Bernt Jansen (bass).

Diskografi

Album 

 2022 – Löwe

Singler 

 2022 – «Bad Baby»

Referanser

Eksterne lenker 
 
 

Norske sangere
Norske rockemusikere
Norske låtskrivere
Deltakere i Melodi Grand Prix
Deltakere i Melodi Grand Prix 2022
Personer fra Eidskog kommune
Fødselsdato ikke oppgitt